<classify> Uzinduzi wa duka hilo linalojulikana kama Airtel Mbagala ni muendelezo wa ukamilishaji wa mkakati wa Airtel wa kutoa huduma na bidhaa bora za mawasiliano kila mahali nchini.Uzinduzi huo unaongeza idadi ya maduka makubwa ya Airtel. Tayari kampuni hiyo ina maduka mapya 6 katika mikoa ya Tanga, Moshi, Kariakoo, Kahama, Mwanza ndani ya Rock City Mall pamoja na duka la Airtel Expo lililopo makao makuu ya Airtel Moroko jijini DSM.Sambamba na hilo Airtel imekarabati maduka yake yote nchini ili kutoa huduma zinazoendana na karne ya sasa katika sekta ya mawasiliano.Mkuu huyo wa Wilaya pamoja na kuipongeza Airtel amewataka wakazi wa Mbagala na maeneo ya jirani kulitumia vyema duka hilo katika kupata huduma za mawasiliano kwa kuwa mawasiliano sasa yanachangia sana katika maendeleo ya jamii.Ninawapongeza sana Airtel kwa kufungua duka hapa Mbagala, ninatambua huduma ya mawasiliano ni chachu ya maendeleo ya jamii na nchi kwa ujumla, tunajionea jinsi baadhi ya huduma za kimtandao kama Airtel Money zilivyo na usalama kwa jinsi zinavyowawezesha watumiaji hata kutunza pesa zao, kulipia ankara mbalimbali, kutuma na kupokea pesa pamoja na kujipatia mikopo kama ilivyo huduma ya kipekee ya mikopo isiyo na masharti ijulikanayo kama Airtel TIMIZA sasa, alisema Mjema.Nitoe mwito sasa kwa wakazi wa Mbagala, sasa tumieni duka lenu hili la karibu kujipatia huduma mbalimbali, kusajili namba za simu pamoja na kuzihakiki ili kutimiza maagizo ya serikali ya kwamba kila anayetumia namba ya simu iwe imesajiliwa kwa jina lake ili kupunguza uhalifu.Naye Mkurugenzi wa huduma kwa wateja wa Airtel, Adriana Lyamba alisema duka hilo litatoa huduma zote za kimtandao na kufanya biashara ya simu ambazo ni orijino.Aidha alisema baada ya uzinduzi wa duka la Mbagala Airtel wanajipanga kufungua maduka mengine zaidi ya 10 yajulikanayo kama Airtel Xpress maeneo ya Tegeta, Babati, Sumbawanga, Mpanda, Kigoma, Shinyanga, Singida, Musoma, Songea, na Lindi.  <topic>: uchumi 